Publication: Magyar Közlöny
Issue: MK-2006-62 (Year: 2006, Number: 62)
Era: 2004-2010
Section: Melléklet a 27/1998. (VI. 10.) MKM rendelethez
Paragraph Index: 91

2. A vizsga tartalma 2.1. Az írásbeli vagy szóbeli vizsga tartalma: Tánctörténet – a köznapi és művészi mozgás, – a tánc és a társművészetek, – a tánctörténet főbb korszakai, a tánc társadalmi szerepének változásai: = a tánc és a vallások, rítusok (őskor, ókor) = a tánc és a szórakozás, a tánc és a reprezentáció (ókor, középkor, reneszánsz, barokk) = a színpadi táncművészet kialakulása (udvari balett) – romantikus balettek, – klasszikus balettek, – modern tánc, – folklórizmus, – jelentős hazai együttesek profiljának, táncosok pályájának, koreográfusok munkásságának jellemzői, – az egyetemes tánctörténet legjelentősebb alkotói és műveik. 2.2. A gyakorlati vizsga tartalma: Improvizáció: A helyi tantervben meghatározott dialektusok táncrendjeiből a szaktanár állít össze tételsort. A tételsor legalább négy táncrendet tartalmaz, melyből a vizsgázó a nemének megfelelő szerepben improvizál. Először a kihúzott tétel szerint, majd a vizsgázó által szabadon meghatározott táncrendet. A tájegység táncrendjén kívül ismerniük kell még a tánctípusok nevét, a kísérő zenekari felállást, a jellegzetes viseleteket.

Source: https://magyarkozlony.hu/hivatalos-lapok/085635d0ae6e0eec307d0b299cb4c87f9bb7d21e/dokumentumok/32958add681aca585162f804cc8321559c7d9c69/letoltes